Title: พระราชกฤษฎีการะเบียบพนักงานเทศบาล พ.ศ. 2506

ตราพระบรมราชโองการ

ตราพระบรมราชโองการ
พระราชกฤษฎีกา
ระเบียบพนักงานเทศบาล
พ.ศ. 2506
----------

ภูมิพลอดุลยเดช ป.ร.

ให้ไว้ ณ วันที่ 9 สิงหาคม พ.ศ. 2506

เป็นปีที่ 18 ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ
ให้ประกาศว่า

โดยที่เป็นการสมควรปรับปรุงพระราชกฤษฎีกาว่าด้วยระเบียบพนักงานเทศบาล

อาศัยอำนาจตามความในมาตรา 43 และมาตรา 68 แห่งพระราชบัญญัติเทศบาล พ.ศ.
2496
จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้
ดังต่อไปนี้

มาตรา 1 พระราชกฤษฎีกานี้เรียกว่า `พระราชกฤษฎีการะเบียบพนักงานเทศบาล พ.ศ.
2506'

มาตรา 2
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา 3 ให้ยกเลิกพระราชกฤษฎีการะเบียบพนักงานเทศบาล พุทธศักราช 2486
พระราช
กฤษฎีการะเบียบพนักงานเทศบาล (ฉบับที่ 2) พ.ศ. 2491
พระราชกฤษฎีการะเบียบพนักงานเทศบาล
(ฉบับที่ 3) พ.ศ. 2492
และพระราชกฤษฎีการะเบียบพนักงานเทศบาล (ฉบับที่ 4) พ.ศ. 2494

มาตรา 4 ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ลักษณะ 1

                      คณะกรรมการพนักงานเทศบาล

----------------------

มาตรา 5 ให้มีคณะกรรมการพนักงานเทศบาลคณะหนึ่งเรียกโดยย่อว่า ก.ท.
ประกอบด้วย
รัฐมนตรีว่าการกระทรวงมหาดไทย เป็นประธาน
รัฐมนตรีช่วยว่าการกระทรวงมหาดไทย (ถ้ามี)
รัฐมนตรีสั่งราชการกระทรวงมหาดไทย (ถ้ามี)
ปลัดกระทรวงมหาดไทย อธิบดีกรมต่าง ๆ และหัวหน้า
สำนักงานซึ่งมีฐานะเทียบเท่ากรม ในกระทรวงมหาดไทย
เป็นกรรมการและผู้อำนวยการส่วนการ
ปกครองท้องถิ่น กรมการปกครองเป็นกรรมการและเลขานุการ

มาตรา 6 นอกจากอำนาจหน้าที่ตามที่บัญญัติไว้ในมาตราอื่นแล้ว ให้ ก.ท.
มีอำนาจหน้าที่
ดังต่อไปนี้

(1) รักษาทะเบียนประวัติพนังงานเทศบาล

(2) กำหนดวิธีการศึกษาอบรมพนักงานเทศบาล

(3) ดูแลและจัดการศึกษาของพนักงานเทศบาลที่ส่งไปศึกษาในต่างประเทศ

(4) กำหนดอัตราค่าธรรมเนียมสอบไม่เกินครั้งละ หนึ่งร้อยบาท

(5) ตีความและวินิจฉัยปัญหาต่าง ๆ
ซึ่งเกิดขึ้นเนื่องจากการใช้บังคับพระราชกฤษฎีกานี้

(6) เรียกเอกสารจากหน่วยราชการต่าง ๆ หรือเรียกผู้แทนหน่วยราชการนั้น ๆ
มาชี้แจง
ข้อเท็จจริงเพื่อประกอบการพิจารณา

(7) รายงานรัฐมนตรีว่าการกระทรวงมหาดไทย
ในกรณีที่ปรากฏว่าไม่ปฏิบัติการให้เป็นไปตาม
พระราชกฤษฎีกานี้ หรือปฏิบัติการไปโดยไม่ถูกต้องหรือเหมาะสม
เพื่อรัฐมนตรีว่าการกระทรวงมหาดไทย
จะได้มีคำสั่งให้ปฏิบัติการให้เป็นไปตามพระราชกฤษฎีกานี้
หรือให้ปฏิบัติการให้ถูกต้องหรือเหมาะสม

(8) ออกข้อบังคับ ระเบียบ และคำสั่ง เพื่อปฏิบัติการตามพระราชกฤษฎีกานี้

(9) แต่งตั้งคณะอนุกรรมการวิสามัญให้ปฏิบัติการอย่างหนึ่งอย่างใดตามที่
ก.ท. มอบหมาย

(10) ควบคุมดูแลให้การเป็นไปตามพระราชกฤษฎีกานี้

มาตรา 7 ให้มีคณะอนุกรรมการพนักงานเทศบาลสามัญประจำจังหวัด เรียกโดยย่อว่า
อ.ก.ท.
จังหวัด โดยออกนามจังหวัดนั้น
ประกอบด้วยผู้ว่าราชการจังหวัด เป็นประธานปลัดจังหวัดและหัวหน้า
ส่วนราชการประจำจังหวัด ซึ่งกระทรวงทบวงกรมต่าง ๆ
แต่งตั้งไปเป็นประจำจังหวัด เป็นอนุกรรมการ
ผู้ตรวจราชการส่วนท้องถิ่นเป็นอนุกรรมการและเลขานุการ ให้
อ.ก.ท. จังหวัดมีหน้าที่ช่วย ก.ท.
ปฏิบัติการในจังหวัดนั้นให้เป็นไปตามพระราชกฤษฎีกานี้

ให้นำมาตรา 9 และมาตรา 10 มาใช้บังคับแก่การประชุม อ.ก.ท.จังหวัด โดยอนุโลม

มาตรา 8 ให้มีคณะอนุกรรมการพนักงานเทศบาลสามัญประจำเทศบาล เรียกโดยย่อว่า
อ.ก.ท. เทศบาล โดยออกนามเทศบาลนั้น ประกอบด้วยนายกเทศมนตรี
เป็นประธาน เทศมนตรี
ปลัดเทศบาล สมุหบัญชี และหัวหน้าส่วนการบริหารตามที่ ก.ท.
กำหนดในเทศบาลนั้น เป็นอนุกรรมการ
และให้แต่งตั้งอนุกรรมการคนหนึ่ง หรือพนักงานเทศบาลอื่น
เป็นเลขานุการ อ.ก.ท. เทศบาล

ให้ อ.ก.ท. เทศบาลมีหน้าที่ช่วย อ.ก.ท. จังหวัด และ ก.ท.
ปฏิบัติการในเทศบาลนั้นให้เป็นไป
ตามพระราชกฤษฎีกานี้

ให้นำมาตรา 9 และมาตรา 10 มาใช้บังคับแก่การประชุม อ.ก.ท. เทศบาล โดยอนุโลม

มาตรา 9 การประชุม ก.ท.
ต้องมีกรรมการมาประชุมไม่ต่ำกว่ากึ่งจำนวนของกรรมการทั้งหมด
จึงเป็นองค์ประชุม

ถ้าประธานไม่อยู่ในที่ประชุม
ให้กรรมการที่มาประชุมเลือกกรรมการคนหนึ่งเป็นประธานในที่
ประชุม

มาตรา 10 การวินิจฉัยชี้ขาดของที่ประชุมให้ถือเสียงข้างมาก
กรรมการคนหนึ่งให้มีเสียงหนึ่งใน
การลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่ง
เป็น
เสียงชี้ขาด

การวินิจฉัยชี้ขาดของที่ประชุม เฉพาะกรณีที่เป็นเรื่องเล็กน้อยหรือรีบด่วน
อาจทำได้โดยการ
ขอมติด้วยวิธีบันทึกเวียน

มาตรา 11
เมื่อได้มีพระราชกฤษฎีกาให้เทศบาลอดอยู่ในความควบคุมดูแลของกระทรวงมหาดไทย
ตามมาตรา 75 แห่งพระราชบัญญัติเทศบาล พ.ศ. 2496 แล้ว
บรรดาอำนาจและหน้าที่ซึ่งพระราช
กฤษฎีกานี้กำหนดให้เป็นของ อ.ก.ท. จังหวัด
เกี่ยวกับเทศบาลนั้น ให้เป็นอำนาจและหน้าที่ของ
อ.ก.ท. เทศบาล

ลักษณะ 2

พนักงานเทศบาล

------------

หมวด 1

บททั่วไป

------

มาตรา 12 พนักงานเทศบาลมี 2 ประเภท คือ

(1) พนักงานเทศบาลสามัญ

(2) พนักงานเทศบาลวิสามัญ

มาตรา 13 ให้พนักงานเทศบาลสามัญได้รับเงินเดือนตามบัญชีหมายเลข 1
ท้ายพระราชกฤษฎีกานี้

ในปีหนึ่ง ๆ
ให้เทศบาลกำหนดเงินงบประมาณไว้เพื่อจ่ายเป็นเงินเดือนพนักงานเทศบาล เป็นอัตรา
ส่วนร้อยของเงินรายได้จริงของปีที่ล่วงมาแล้ว
โดยไม่รวมเงินอุดหนุนและเงินกู้ของเทศบาลตามเกณฑ์ที่
ก.ท. กำหนด

มาตรา 14
การกำหนดตำแหน่งและอัตราเงินเดือนของพนักงานเทศบาลให้เป็นไปตามระเบียบที่
ก.ท. กำหนด โดยคำนึงถึงปริมาณและคุณภาพของงานแห่งเทศบาลนั้น
ๆ

มาตรา 15 พนักงานเทศบาลผู้ไปรับราชการตามกฎหมายว่าด้วยการรับราชการทหาร
เมื่อออก
จากราชการที่ไปรับนั้น โดยไม่มีความเสียหายแล้ว
ประสงค์จะเข้าทำงานเทศบาลในชั้นอันดับ และขั้นที่
ได้รับอยู่ในขณะที่ไปรับราชการตามกฎหมายนั้น
ภายในกำหนดหนึ่งร้อยแปดสิบวันนับแต่วันพ้นจากราชการ
ทหาร ให้เทศบาลเดิมรับบรรจุทีเดียว
และให้ผู้มีอำนาจสั่งบรรจุตามมาตรา 22 เป็นผู้สั่งบรรจุ แต่ถ้า
จะบรรจุให้ได้รับเงินเดือนสูงกว่าขณะที่ไปรับราชการทหาร
ให้บรรจุได้ตามหลักเกณฑ์และวิธีการที่กำหนด
ในข้อบังคับ ก.ท.

มาตรา 16 ถ้าตำแหน่งพนักงานเทศบาลว่างลง และยังมิได้แต่งตั้งผู้ใดให้ดำรงตำแหน่งนั้น
หรือผู้ดำรงตำแหน่งไม่สามารถปฏิบัติหน้าที่ได้เป็นครั้งคราว
ให้นายกเทศมนตรีมีอำนาจสั่งให้พนักงาน
เทศบาลผู้ที่เห็นสมควร
เป็นผู้รักษาการในตำแหน่งนั้นชั่วคราวได้

แต่ถ้าจะปฏิบัติตามวรรคหนึ่ง จะเป็นการเสียหายหรือไม่เหมาะสมแก่งานของเทศบาลแล้ว
นายกเทศมนตรีโดยอนุมัติ ก.ท.
จะบรรจุผู้ใดเป็นพนักงานเทศบาลวิสามัญ ให้รักษาการในตำแหน่งที่ว่าง
นั้นเป็นการชั่วคราวก็ได้ แต่ต้องไม่เกินหกเดือน
และให้นำมาตรา 93 มาใช้บังคับโดยอนุโลม

ให้ผู้รักษาการในตำแหน่งตามวรรคหนึ่ง หรือวรรคสองมีอำนาจหน้าที่ตามตำแหน่งนั้น
ในกรณีที่มี
กฎหมายแต่งตั้งให้ผู้ดำรงตำแหน่งนั้นเป็นกรรมการ
หรือให้มีอำนาจหน้าที่อย่างใด ก็ให้ผู้รักษาการใน
ตำแหน่งนั้นเป็นกรรมการ หรือมีอำนาจหน้าที่ดังกล่าวนั้นด้วย

มาตรา 17 การลาของพนักงานเทศบาล ให้เป็นไปตามระเบียบที่ ก.ท. กำหนด

มาตรา 18 พนักงานเทศบาลผู้ใดถึงแก่ความตาย เนื่องจากปฏิบัติงานตามหน้าที่
นายก
เทศมนตรีโดยอนุมัติ ก.ท. จะพิจารณาเลื่อนชั้น อันดับ
หรือขั้นเงินเดือน เพื่อประโยชน์ในการคำนวณ
บำเหน็จบำนาญก็ได้

หมวด 2

      พนักงานเทศบาลสามัญ

----------------

ส่วนที่ 1

ชั้น ตำแหน่ง การบรรจุ การแต่งตั้ง การเลื่อนชั้น

------------------------------------

   การเลื่อนอันดับและขั้นเงินเดือน และการโอน

---------------------------------

มาตรา 19 ชั้นของพนักงานเทศบาลมีดังต่อไปนี้

(1) ชั้นจัตวา

(2) ชั้นตรี

(3) ชั้นโท

(4) ชั้นเอก

(5) ชั้นพิเศษ

ในชั้นหนึ่ง ๆ ให้แบ่งออกเป็นอันดับและชั้น ตามบัญชีหมายเลข 1
ท้ายพระราชกฤษฎีกานี้

มาตรา 20 ตำแหน่งของพนักงานเทศบาลมีดังต่อไปนี้

(1) เสมียน

(2) ประจำแผนก

(3) หัวหน้าแผนก

(4) หัวหน้ากอง

(5) ผู้อำนวยการกอง

(6) ผู้อำนวยการฝ่าย

(7) รองปลัดเทศบาล

(8) ปลัดเทศบาล

ส่วนตำแหน่งที่เรียกชื่ออย่างอื่น ให้ ก.ท.
เป็นผู้กำหนดเทียบกฎตำแหน่งดังกล่าวข้างต้นไว้ใน
ข้อบังคับ
ก.ท.ตำแหน่งใดเป็นตำแหน่งผู้บังคับบัญชาส่วนการบริหารใด ก็ให้กำหนดในข้อบังคับ
ก.ท.ด้วย

มาตรา 21 การแต่งตั้งพนังงานเทศบาลชั้นใด ให้ดำรงตำแหน่งใด ในเทศบาลใด
ให้เป็นไป
ตามข้อบังคับ ก.ท.

มาตรา 22 การบรรจุพนักงานเทศบาล ให้นายกรัฐมนตรีสั่งบรรจุได้
ตามหลักเกณฑ์ดังต่อไปนี้

(1) พนักงานเทศบาลชั้นจัตวา
บรรจุจากบุคคลที่สอบแข่งขันในวิชาพนักงานเทศบาลชั้นจัตวาได้
การบรรจุให้บรรจุในอันดับ 1 ขั้นต่ำ

(2) พนักงานเทศบาลชั้นตรี
บรรจุจากบุคคลที่สอบแข่งขันในวิชาพนักงานเทศบาลชั้นตรีได้
การบรรจุให้บรรจุในอันดับ 1 ขั้นต่ำ

ผู้สอบแข่งขัน ผู้สอบคัดเลือก
หรือผู้ได้รับการคัดเลือกที่มิได้เป็นพนักงานเทศบาล ให้แต่งตั้งเป็น
พนักงานเทศบาลวิสามัญชั่วคราวเพื่อทดลองให้ปฏิบัติงานก่อน
เป็นเวลาไม่น้อยกว่าหกเดือน แต่ไม่เกิน
หนึ่งปี ต่อเมื่อปรากฏว่ามีความประพฤติ ความรู้
และความสามารถสมควรที่จะบรรจุและแต่งตั้งได้แล้ว
จึงให้บรรจุและแต่งตั้งเป็นพนักงานเทศบาลสามัญต่อไป
ในกรณีเช่นว่านี้ให้นับวันทำงานในระหว่างเป็น
พนักงานเทศบาลวิสามัญชั่วคราวนั้น
เป็นวันทำงานตามพระราชกฤษฎีกานี้ และเป็นเวลาราชการตาม
กฎหมายว่าด้วยบำเหน็จบำนาญข้าราชการส่วนท้องถิ่น
แต่ถ้าปรากฏว่ามีความประพฤติไม่ดี หรือไม่มี
ความรู้
หรือไม่มีความสามารถพอที่จะปฏิบัติหน้าที่การงานในตำแหน่งที่จะได้รับแต่งตั้ง
ให้นายกรัฐมนตรี
สั่งให้ออกจากงาน

ในกรณีที่ผู้สอบแข่งขัน ผู้สอบคัดเลือก
หรือผู้ได้รับการคัดเลือกเป็นพนักงานเทศบาลอยู่แล้ว
ให้บรรจุและแต่งตั้งผู้นั้นเพื่อทดลองให้ปฏิบัติหน้าที่การงานเป็นเวลาไม่น้อยกว่าหกเดือน
แต่ไม่เกินหนึ่งปี
และให้นำวรรคสองมาใช้บังคับโดยอนุโลม
ส่วนการสั่งให้ออกจากงานนั้นให้นำมาตรา 51 มาใช้บังคับ
โดยอนุโลม
แต่ถ้าบุคคลซึ่งออกจากงานนั้นประสงค์จะกลับเข้าทำงานในตำแหน่งเดิม ให้เทศบาลเดิม
รับบรรจุในเมื่อมีตำแหน่งว่าง

มาตรา 23 ผู้ได้รับปริญญาหรือประกาศนียบัตรวิชาชีพจากสำนักศึกษาที่ทางราชการรับรองแล้ว
นายกเทศมนตรีอาจคัดเลือกหรือสอบคัดเลือกบรรจุเข้าเป็นพนักงานเทศบาลที่ใช้วิชาชีพนั้น
ในชั้นใด
ที่ไม่สูงกว่าพนักงานเทศบาลชั้นโท
ตามหลักเกณฑ์และวิธีการที่กำหนดในข้อบังคับ ก.ท.หรือ ก.ท.อาจ
ดำเนินการคัดเลือก หรือสอบคัดเลือกผู้ได้รับปริญญาหรือประกาศนียบัตรดังกล่าว
ตามหลักเกณฑ์และวิธี
การที่กำหนดในข้อบังคับ
ก.ท.แล้วส่งไปให้นายกเทศมนตรีบรรจุก็ได้

ตำแหน่งใดเป็นตำแหน่งใช้วิชาชีพ และต้องใช้วิชาชีพอย่างใดนั้น
ให้เป็นไปตามที่กำหนดในข้อ
บังคับ ก.ท.

มาตรา 24 งานของเทศบาลส่วนใดมีเหตุพิเศษ ให้ ก.ท.
ออกข้อบังคับกำหนดคุณสมบัติ
พื้นความรู้ และวิธีคัดเลือก หรือสอบคัดเลือกอย่างอื่น
เพื่อให้ได้บรรจุและแต่งตั้งโดยความเที่ยงธรรม
ที่จะได้บุคคลที่มีคุณวุฒิและความสามารถในการงาน

มาตรา 25 การบรรจุบุคคลเข้าเป็นพนักงานเทศบาลในตำแหน่งวิชาการช่างฝีมือหรือผู้ชำนาญการ
พิเศษต่าง ๆ และการปรับปรุงเข้าชั้น การเลื่อนอันดับ
และการเลื่อนขั้นเงินเดือนของพนักงานเทศบาล
ให้เป็นไปตามหลักเกณฑ์และวิธีการที่กำหนดในข้อบังคับ ก.ท.

มาตรา 26 การแต่งตั้งพนักงานเทศบาลให้ดำรงตำแหน่งใดในเทศบาล
ให้นายกเทศมนตรีเป็น
ผู้แต่งตั้ง เว้นแต่ตำแหน่งปลัดเทศบาล
หรือตำแหน่งสมุห์บัญชี ให้นายกเทศมนตรีแต่งตั้งเมื่อได้รับ
อนุมัติจาก ก.ท.

มาตรา 27 ให้นายกเทศมนตรีมีอำนาจแต่งตั้งพนักงานเทศบาลซึ่งดำรงตำแหน่งใด ๆ
ให้ประจำ
เทศบาลได้โดยอนุมัติ ก.ท.

ให้ถือว่าพนักงานเทศบาลที่ได้รับการแต่งตั้งตามวรรคหนึ่งพ้นจากตำแหน่งหน้าที่เดิม

มาตรา 28
ตำแหน่งพนักงานเทศบาลใดที่โดยลักษณะหรือคุณภาพของงานไม่เหมาะสมแก่การ
แต่งตั้งบุรุษหรือสตรีเข้าทำงาน ให้ ก.ท.
ออกข้อบังคับไว้สำหรับตำแหน่งนั้น

มาตรา 29 พนักงานเทศบาลชั้นจัตวา เลื่อนขึ้นเป็นชั้นตรีได้ด้วยการสอบแข่งขันในวิชาพนักงาน
เทศบาลชั้นตรี หรือด้วยการสอบคัดเลือกตามระเบียบที่
ก.ท.กำหนด

พนักงานเทศบาลชั้นจัตวาที่ได้ทำงานเทศบาลมาแล้วเป็นเวลาไม่น้อยกว่าสิบห้าปี
และได้รับ
เงินเดือนเก้าร้อยบาทมาแล้วเป็นเวลาไม่น้อยกว่าสี่ปี
และได้ดำรงตำแหน่งประจำแผนกหรือตำแหน่ง
ที่เทียบเท่ามาแล้วไม่น้อยกว่าหนึ่งปี
ถ้าผู้บังคับบัญชาตามลำดับชั้นรับรองว่าเป็นผู้ที่มีความประพฤติ
ความรู้และความสามารถ
สมควรที่จะเป็นพนักงานเทศบาลชั้นตรีได้ นายกเทศมนตรีจะคัดเลือกให้เลื่อน
ชั้นเป็นพนักงานเทศบาลชั้นตรี โดยอนุมัติ อ.ก.ท. จังหวัดก็ได้

มาตรา 30
การเลื่อนพนักงานเทศบาลชั้นตรีขึ้นเป็นชั้นโทจะเลื่อนได้เฉพาะผู้ที่สอบคัดเลือกได้หรือ
ผู้ที่ได้รับการคัดเลือกตามระเบียบที่ ก.ท. กำหนด

เมื่อ ก.ท.
เห็นสมควรจะจัดให้มีการศึกษาอบรมก่อนและทำการสอบคัดเลือกหรือคัดเลือกเสียเอง
แล้วส่งไปให้นายกเทศมนตรีสั่งเลื่อนก็ได้

เมื่อนายกเทศมนตรีเห็นว่าพนักงานเทศบาลผู้ที่สอบคัดเลือกได้หรือผู้ที่ได้รับการคัดเลือกผู้ใดมีความ
ประพฤติความรู้และความสามารถที่จะเลื่อนเป็นชั้นโทได้
และผู้นั้นได้เป็นพนักงานเทศบาลชั้นตรีมาแล้ว
เป็นเวลาไม่น้อยกว่าสามปีให้เสนอชื่อผู้นั้นไปยัง อ.ก.ท.
จังหวัด เมื่อ อ.ก.ท. จังหวัดอนุมัติแล้ว
ให้นายกเทศมนตรีสั่งเลื่อนชั้นต่อไป

กำหนดเวลาสามปี ให้ลดเป็นหนึ่งปี
สำหรับผู้ที่ได้รับปริญญาหรือประกาศนียบัตร ซึ่งเทียบได้ไม่
ต่ำกว่าปริญญาตรี

ผู้ที่สอบคัดเลือกได้ หรือผู้ที่ได้รับการคัดเลือกผู้ใด
ถ้ามิได้รับการเลื่อนชั้นภายในกำหนดสองปี
นับแต่วันประกาศผลการสอบคัดเลือกหรือได้รับการคัดเลือก
เป็นอันหมดสิทธิที่จะได้เลื่อนชั้นตามที่สอบ
คัดเลือกได้ หรือได้รับการคัดเลือก แต่ถ้ามีการสอบคัดเลือก
หรือคัดเลือกใหม่ และประกาศผลการสอบ
คัดเลือก หรือการคัดเลือก ก่อนเวลาสองปีดังกล่าว
ก็ให้หมดสิทธิเช่นเดียวกัน

มาตรา 31 การเลื่อนพนักงานเทศบาลชั้นโทขั้นเป็นชั้นเอก
จะเลื่อนได้เฉพาะผู้ที่สอบคัดเลือกได้
หรือผู้ที่ได้รับการคัดเลือกตามระเบียบที่ ก.ท. กำหนด

เมื่อ ก.ท. เห็นสมควร จะจัดให้มีการศึกษาอบรมก่อนและทำการสอบคัดเลือกหรือคัดเลือก
เสียเอง แล้วส่งไปให้นายกเทศมนตรีสั่งเลื่อนชั้นก็ได้

เมื่อนายกเทศมนตรีเห็นว่า
พนักงานเทศบาลผู้ที่สอบคัดเลือกได้หรือผู้ที่ได้รับการคัดเลือกผู้ใด
มีความประพฤติความรู้
และความสามารถที่จะเลื่อนเป็นชั้นเอกได้ และผู้นั้นได้เป็นพนักงานเทศบาลชั้นโท
มาแล้วเป็นเวลาไม่น้อยกว่าสามปี
ให้เสนอชื่อผู้นั้นไปยังประธาน อ.ก.ท. จังหวัด เพื่อพิจารณาเสนอ
ความเห็นไปยัง ก.ท. เมื่อ ก.ท. อนุมัติแล้ว
ให้นายกเทศมนตรีสั่งเลื่อนชั้นต่อไป

กำหนดเวลาสามปี ให้ลดเป็นหนึ่งปี สำหรับผู้ที่ได้รับปริญญาโท หรือประกาศนียบัตรซึ่งเทียบไม่
ต่ำกว่าปริญญาโทสำหรับผู้ที่ได้รับปริญญาเอกหรือประกาศนียบัตรซึ่งเทียบได้ไม่ต่ำกว่าปริญญาเอกแล้ว
กำหนดเวลาสามปีนี้ไม่ต้องนำมาใช้บังคับ

ให้นำความในวรรคท้ายของมาตรา 30 มาใช้บังคับโดยอนุโลม

มาตรา 32 การเลื่อนพนักงานเทศบาลชั้นเอกขึ้นเป็นชั้นพิเศษ ให้ อ.ก.ท.
จังหวัดพิจารณา
คัดเลือกพนักงานเทศบาลชั้นเอก ซึ่งมีความประพฤติ ความรู้
และความสามารถที่จะเลื่อนเป็นชั้นพิเศษได้
และผู้นั้นได้เป็นพนักงานเทศบาลชั้นเอกมาแล้วเป็นเวลาไม่น้อยกว่าสามปี
แล้วเสนอชื่อไปยัง ก.ท. เมื่อ
ก.ท. อนุมัติแล้ว ให้นายกเทศมนตรีสั่งเลื่อนชั้นต่อไป

มาตรา 33
พนักงานเทศบาลผู้ได้เลื่อนชั้นให้ได้รับเงินเดือนในอันดับและขั้นต่ำของชั้นที่ได้เลื่อนนั้น
แต่ถ้าผู้นั้นได้รับเงินเดือนสูงกว่าอันดับและขั้นต่ำของขั้นที่ได้เลื่อนขึ้น
ก็ให้ได้รับเงินเดือนสนอันดับและขึ้นที่
เท่ากับอัตราเงินเดือนที่ได้รับอยู่

มาตรา 34 การเลื่อนอันดับเงินเดือนในชั้นหนึ่ง ๆ ให้ อ.ก.ท.
เทศบาลพิจารณาและให้
นายกเทศมนตรีเป็นผู้สั่งเลื่อน

ในการพิจารณาเลื่อนอันดับเงินเดือน ให้พิจารณาจากผู้ที่อยู่ในอันดับถัดลงไป
โดยคำนึงถึงความ
อุตสาหะ ความสามารถและการปฏิบัติตามวินัย
ตลอดจนคุณภาพและปริมาณของงานในตำแหน่งนั้น ๆ
ทั้งนี้
ให้เป็นไปตามหลักเกณฑ์และวิธีการที่กำหนดในข้อบังคับ ก.ท.

พนักงานเทศบาลผู้ได้เลื่อนอันดับ
ให้ได้รับเงินเดือนในขั้นต่ำของอันดับที่ได้เลื่อนขึ้น แต่ถ้าจะให้
ได้รับเงินเดือนสูงกว่าขั้นต่ำของอันดับนั้น
ต้องได้รับอนุมัติจาก ก.ท.

มาตรา 35 การเลื่อนขั้นเงินเดือนในอันดับหนึ่ง ๆ ให้ อ.ก.ท. เทศบาลพิจารณา
และให้นายก
เทศมนตรีเป็นผู้สั่งเลื่อน

การพิจารณาเลื่อนขั้นเงินเดือน โดยปกติให้เลื่อนได้ปีละหนึ่งขั้น
โดยคำนึงถึงความอุตสาหะ
ความสามารถ และการปฏิบัติตามวินัย
ตลอดจนคุณภาพและปริมาณของงานในตำแหน่งนั้น ๆ ทั้งนี้ให้
เป็นไปตามหลักเกณฑ์และวิธีการที่กำหนดในข้อบังคับในข้อบังคับ
ก.ท.

พนักงานเทศบาลตั้งแต่ชั้นตรีขึ้นไปผู้ใด
ซึ่งควรได้รับเงินเดือนเพิ่มขึ้นในกรณีพิเศษเกินกว่าหนึ่งขึ้น
ให้ อ.ก.ท. เทศบาลเสนอประธาน อ.ก.ท. จังหวัด
เพื่อพิจารณาเสนอความเห็นเกี่ยวกับควรเลื่อน
หรือไม่ควรเลื่อนไปยัง ก.ท. เมื่อ ก.ท.อนุมัติแล้ว
ให้นายกเทศมนตรีสั่งเลื่อนต่อไป

ส่วนพนักงานชั้นจัตวาผู้ใด
ซึ่งควรได้รับเงินเดือนเพิ่มขึ้นในกรณีพิเศษไม่เกินสองขั้น เมื่อ อ.ก.ท.
เทศบาลอนุมัติแล้วให้นายกเทศมนตรีสั่งเลื่อนต่อไป
แต่ถ้าจะเลื่อนขั้นเงินเดือนเกินกว่าสองขั้น ให้นำ
วรรคสามมาใช้บังคับโดยอนุโลม

การเลื่อนขั้นเงินเดือนเป็นกรณีพิเศษเกินกว่าหนึ่งขั้น
จะต้องเป็นไปตามหลักเกณฑ์และวิธีการที่
กำหนดในข้อบังคับ ก.ท.

มาตรา 36
การโอนพนักงานเทศบาลของเทศบาลหนึ่งไปเป็นพนักงานเทศบาลของอีกเทศบาลหนึ่ง
ในชั้น อันดับ และขั้นที่ไม่สูงกว่าเดิม อาจทำได้
โดยนายกเทศมนตรีเจ้าสังกัดทั้งสองฝ่ายได้ตกลง
ยินยอมในการโอนนั้นแล้ว ภายใต้เงื่อนไขดังต่อไปนี้

(1) การโอนพนักงานเทศบาลตั้งแต่ชั้นโทขึ้นไป
หรือพนักงานเทศบาลซึ่งดำรงตำแหน่งปลัด
เทศบาล หรือตำแหน่งสมุหบัญชี ให้ อ.ก.ท. เทศบาล
ซึ่งจะรับโอนมาบรรจุพิจารณาถ้าเห็นสมควร
ให้รับโอนได้ ให้รายงานไปยังประธาน อ.ก.ท. จังหวัด
เพื่อพิจารณาเสนอความเห็นไปยัง ก.ท.
เมื่อ ก.ท. อนุมัติแล้วให้บรรจุได้

(2) การโอนพนักงานเทศบาลชั้นตรี ระหว่างเทศบาลในจังหวัดเดียวกัน
หรือต่างจังหวัดกัน
หรือการโอนพนักงานเทศบาลชั้นจัตวา
ระหว่างเทศบาลต่างจังหวัดกัน ให้ อ.ก.ท. เทศบาลซึ่งจะรับ
โอนมาบรรจุพิจารณา ถ้าเห็นสมควรให้รับโอนได้ ให้รายงานไปยัง
อ.ก.ท. จังหวัด เมื่อ อ.ก.ท.
จังหวัดอนุมัติแล้วให้บรรจุได้

(3) การโอนพนักงานเทศบาลชั้นจัตวา ระหว่างเทศบาลในจังหวัดเดียวกัน ให้
อ.ก.ท.เทศบาล
ซึ่งจะรับโอนมาบรรจุพิจารณาอนุมัติ
เมื่อได้รับอนุมัติแล้วให้บรรจุได้

มาตรา 37 เพื่อประโยชน์แก่งานของเทศบาล ให้ ก.ท. มีอำนาจสั่งโอนพนักงานเทศบาลของ
เทศบาลหนึ่ง ไปเป็นพนักงานเทศบาลของอีกเทศบาลหนึ่งได้
ในชั้น อันดับ และขั้นที่ไม่สูงกว่าเดิม

มาตรา 38 การโอนข้าราชการพลเรือน นอกจากข้าราชการพลเรือนวิสามัญ ข้าราชการ
การเมือง และข้าราชการประจำต่างประเทศพิเศษ
มาเป็นพนักงานเทศบาล ในชั้น อันดับและขั้น ที่ไม่
สูงกว่าเดิม อาจทำได้ ถ้าเจ้าตัวสมัครใจ โดยกระทรวงทบวงกรม
และเทศบาลเจ้าสังกัดทั้ง
สองฝ่ายได้ตกลงยินยอมในการโอนนั้นแล้ว
ภายใต้เงื่อนไขดังต่อไปนี้

(1) การรับโอนมาเป็นพนักงานเทศบาลตั้งแต่ชั้นโทขึ้นไป
หรือการรับโอนมาดำรงตำแหน่ง
ปลัดเทศบาล หรือตำแหน่งสมุหบัญชี ให้ อ.ก.ท.
เทศบาลซึ่งจะรับโอนมาบรรจุพิจารณา ถ้าเห็นสมควร
ให้รับโอนได้ ให้รายงานไปยังประธาน อ.ก.ท. จังหวัด
เพื่อพิจารณาเสนอความเห็นไปยัง ก.ท.
เมื่อ ก.ท. อนุมัติแล้วให้บรรจุได้

(2) การรับโอนมาเป็นพนักงานเทศบาลชั้นตรี ให้ อ.ก.ท. เทศบาลซึ่งจะรับโอนมาบรรจุ
พิจารณา ถ้าเห็นสมควรให้รับโอนได้ ให้รายงานไปยัง อ.ก.ท.
จังหวัด เมื่อ อ.ก.ท. จังหวัด อนุมัติ
แล้วให้บรรจุได้

(3) การรับโอนมาเป็นพนักงานเทศบาลชั้นจัตวา ให้ อ.ก.ท. เทศบาล
ซึ่งจะรับโอนมาบรรจุ
พิจารณาอนุมัติ เมื่อได้รับอนุมัติแล้วให้บรรจุได้

ให้ถือเวลาราชการของข้าราชการพลเรือนที่โอนมาเป็นวันทำงานที่ดำรงตำแหน่งพนักงานเทศบาล
ตามพระราชกฤษฎีกานี้

มาตรา 39 พนักงานเทศบาลหรือข้าราชการ หรือราชการไปแล้ว และมีคุณสมบัติตาม
มาตรา 41 หรือแม้จะขาดคุณสมบัติตามมาตรา 41
แต่ได้รับการยกเว้นตามมาตรา 42 ถ้าสมัครเข้า
ทำงานในตำแหน่งพนักงานเทศบาล ในชั้น อันดับ
และขั้นที่ไม่สูงกว่าเดิม และทางเทศบาลต้องการจะรับ
เข้าทำงานให้ อ.ก.ท.
เทศบาลพิจารณาสอบสวนตามหลักเกณฑ์และวิธีการที่ ก.ท. กำหนด ถ้าเห็นว่า
เหมาะสมกับงานที่จะรับเข้าบรรจุนั้น
ให้นายกเทศมนตรีสั่งบรรจุได้ เมื่อได้รับอนุมัติ ดังต่อไปนี้

(1) พนักงานเทศบาลชั้นจัตวา อ.ก.ท. เทศบาล เป็นผู้พิจารณาอนุมัติ

(2) พนักงานเทศบาลชั้นตรี อ.ก.ท. จังหวัด เป็นผู้พิจารณาอนุมัติ

(3) พนักงานเทศบาลชั้นโทขึ้นไป ก.ท. เป็นผู้พิจารณาอนุมัติ

ผู้ออกจากงานเทศบาลโดยถูกยุบเลิกตำแหน่ง
ย่อมได้รับบรรจุตามมาตรานี้ก่อนผู้ออกจากงานโดย
เหตุอื่น

ส่วนที่ 2

การสอบแข่งขัน การสอบคัดเลือก และการคัดเลือก

---------------------------------------

มาตรา 40 ผู้สมัครสอบแข่งขัน สอบคัดเลือก หรือคัดเลือก
ต้องมีคุณสมบัติตามมาตรา 41
หรือแม้จะขาดคุณสมบัติตามมาตรา 41
แต่ได้รับการยกเว้นตามมาตรา 42

ผู้สมัครสอบแข่งขันต้องมีพื้นความรู้ตามมาตรา 43

มาตรา 41 ผู้สมัครเข้าเป็นพนักงานเทศบาล ต้องสอบแข่งขัน สอบคัดเลือก หรือคัดเลือก
และต้องมีคุณสมบัติ ดังต่อไปนี้

(1) เป็นผู้มีสัญชาติไทย

(2) เป็นผู้มีอายุไม่ต่ำกว่าสิบแปดปีบริบูรณ์

(3) เป็นผู้เลื่อมใสในการปกครองตามรัฐธรรมนูญด้วยความบริสุทธิ์ใจ

(4) ไม่เป็นผู้มีร่างกายทุพพลภาพ ไร้ความสามารถหรือจิตฟั่นเฟือนไม่สมประกอบ
หรือเป็นโรค
ตามที่กำหนดในข้อบังคับ ก.ท.

(5) ไม่เป็นผู้ที่อยู่ในระหว่างถูกพักราชการหรือถูกพักงานเทศบาล

(6) ไม่เป็นผู้บกพร่องในศีลธรรมอันดี

(7) ไม่เป็นผู้มีหนี้สินล้นพ้นตัว

(8) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก
เว้นแต่ความผิดลหุโทษ
หรือความผิดอันได้กระทำโดยประมาท

(9) ไม่เป็นผู้เคยถูกลงโทษเพราะประพฤติชั่วถึงต้องออกจากองค์การรัฐบาล
องค์การสาธารณะ
องค์การบริหารส่วนจังหวัด หรือสุขาภิบาล

(10) ไม่เป็นผู้เคยถูกลงโทษเพราะกระทำผิดวินัยให้ออกจากราชการตามกฎหมายว่าด้วยระเบียบ
ข้าราชการพลเรือนหรือตามกฎหมายอื่น
หรือให้ออกจากงานเทศบาลตามกฎหมายว่าด้วยระเบียบ
พนักงานเทศบาล

(11)
ไม่เป็นผู้เคยถูกลงโทษปลดออกจากราชการตามกฎหมายว่าด้วยระเบียบข้าราชการพลเรือน
หรือตามกฎหมายอื่น
หรือปลดออกจากงานเทศบาลตามกฎหมายว่าด้วยระเบียบพนักงานเทศบาล

(12)
ไม่เป็นผู้เคยถูกลงโทษไล่ออกจากราชการตามกฎหมายว่าด้วยระเบียบข้าราชการพลเรือน
หรือตามกฎหมายอื่น
หรือไล่ออกจากงานเทศบาลตามกฎหมายว่าด้วยระเบียบพนักงานเทศบาล

มาตรา 42 ผู้ที่ขาดคุณสมบัติตามมาตรา 41 (6) (7) (8) (9) (10) (11) หรือ (12)
ซึ่งมิใช่เพราะเหตุกระทำการทุจริต ก.ท.
อาจพิจารณาสอบสวนว่าผู้นั้นได้กลับตนประพฤติเป็นคนดี
แต่เฉพาะในกรณีขาดคุณสมบัติตามมาตรา 41 (9) (10) หรือ (11)
ผู้นั้นต้องออกจากราชการหรืองาน
ไปเกินกว่าสองปี หรือในกรณีที่ขาดคุณสมบัติตามมาตรา 41 (12)
ผู้นั้นต้องออกจากราชการหรืองานไป
เกินกว่าสามปี ก.ท. จะยกเว้นให้เป็นรายบุคคลก็ได้

มติของ ก.ท. ในการประชุมปรึกษายกเว้นเช่นนี่ต้องเป็นเอกฉันท์
การลงมติให้กระทำโดยลับ

มาตรา 43 ผู้สมัครสอบแข่งขันจะต้องมีพื้นความรู้ตามที่กำหนดในข้อบังคับ
ก.ท.

มาตรา 44 การสอบแข่งขันเป็นพนักงานเทศบาลชั้นจัตวาหรือชั้นตรี
ให้เป็นตามหลักสูตรและ
วิธีการที่ ก.ท. กำหนด
โดยคำนึงถึงลักษณะและคุณภาพของงานในหน้าที่

มาตรา 45 ผู้สอบแข่งขันหรือสอบคัดเลือกที่ได้คะแนนสูง
มีสิทธิที่จะได้รับการบรรจุก่อนผู้ได้คะแนน
ต่ำลงมาตามลำดับ ภายในระยะเวลาไม่เกินสองปี
นับแต่วันประกาศผลการสอบ

การสอบแข่งขัน หรือการสอบคัดเลือก ตามปกติให้มีปีละครั้ง
ถ้ามีการสอบแข่งขันหรือการสอบ
คัดเลือกใหม่อีกเมื่อใด และได้ประกาศผลการสอบแล้ว
บัญชีการสอบแข่งขันหรือการสอบคัดเลือกคราว
ก่อนเป็นอันยกเลิก แม้จะยังไม่เกินสองปี

มาตรา 46 ผู้สอบแข่งขัน ผู้สอบคัดเลือก
หรือผู้ได้รับการคัดเลือกซึ่งมีสิทธิที่จะได้รับการบรรจุ
ถ้าปรากฏว่าเป็นผู้ขาดคุณสมบัติตามมาตรา 41
โดยไม่ได้รับการยกเว้นตามมาตรา 42 หรือเป็นผู้ขาด
พื้นความรู้ตามมาตรา 43 ทั้งนี้ไม่ว่าจะขาดคุณสมบัติ
หรือขาดพื้นความรู้ ก่อนหรือภายหลังการสอบ
แข่งขัน การสอบคัดเลือก
หรือได้รับการคัดเลือกเป็นอันว่าผู้นั้นหมดสิทธิที่จะได้รับการบรรจุ

ส่วนที่ 3

การออกจากงาน

------------

มาตรา 47 พนักงานเทศบาลออกจากงานเมื่อ

(1) ตาย

(2) ลาออก

(3) ให้ออก

(4) ปลดออก

(5) ไล่ออก

มาตรา 48 ภายใต้บังคับแห่งกฎหมายว่าด้วยบำเหน็จบำนาญข้าราชการส่วนท้องถิ่น
พนักงาน
เทศบาลผู้ใดประสงค์จะลาออกจากงานย่อมทำได้
โดยยื่นหนังสือขอลาออกต่อผู้บังคับบัญชาเหนือตนขึ้นไป
ชั้นหนึ่ง
แล้วให้ผู้บังคับบัญชานั้นเสนอหนังสือลาออกไปตามลำดับ จนถึงนายกเทศมนตรีเพื่อสั่ง
เมื่อนายก
เทศมนตรีได้สั่งอนุญาตการลาออกแล้ว จึงให้ถือว่าออกจากงาน
และให้รายงานตามลำดับไปยัง ก.ท.

ถ้านายกเทศมนตรีเห็นว่าจำเป็นเพื่อประโยชน์แก่งานเทศบาล
เมื่อได้รับอนุมัติจากประธาน
อ.ก.ท.

ถ้านายกเทศมนตรีเห็นว่าจำเป็นเพื่อประโยชน์แก่งานเทศบาล
เมื่อได้อนุมัติจากประธาน อ.ก.ท.
จังหวัดแล้ว
จะยับยั้งการอนุญาตให้ลาออกไว้เป็นเวลาไม่เกินหนึ่งปี
นับแต่วันยื่นหนังสือขอลาออกก็ได้

ในกรณีที่ผู้ขอลาออกมีเรื่องถูกกล่าวหาว่ากระทำผิดวินัยและอยู่ในระหว่างการสอบสวนหรือการ
พิจารณาทางวินัย นายกเทศมนตรีจะยับยั้งการอนุญาตให้ลาออกไว้
เพื่อรอฟังผลของเรื่องที่ถูกกล่าวหา
ว่ากระทำผิดวินัยก็ได้
แต่ในกรณีที่ผู้ขอลาออกมีกรณีถูกกล่าวหาว่ากระทำผิดคดีอาญา ซึ่งมิใช่ความผิด
ลหุโทษ หรือความผิดวินัยอย่างร้ายแรง
ห้ามมิให้นายกเทศมนตรีสั่งอนุญาตการลาออก แต่เมื่อเรื่องถึง
ที่สุดแล้ว ผู้ขอลาออกไม่ถูกลงโทษไล่ออก ปลดออก
หรือถูกสั่งให้ออก จะยับยั้งการอนุญาตให้ลาออก
เพราะเหตุนั้นอีกต่อไปไม่ได้

มาตรา 49 ภายใต้บังคับแห่งมาตรา 56 เมื่อนายกเทศมนตรีเจ้าสังกัดเห็นสมควรให้พนักงาน
เทศบาลผู้ใดออกจากงานเพื่อรับบำเหน็จบำนาญตามกฎหมายว่าด้วยบำเหน็จบำนาญข้าราชการส่วนท้องถิ่น
ให้มีอำนาจสั่งได้โดยความเห็นชอบของ ก.ท.
ในกรณีพนักงานเทศบาลตั้งแต่ชั้นโทขึ้นไป อ.ก.ท. จังหวัด
ในกรณีพนักงานเทศบาลชั้นตรี หรือ อ.ก.ท. เทศบาล
ในกรณีพนักงานเทศบาลชั้นจัตวา

มาตรา 50 ภายใต้บังคับแห่งมาตรา 56
นายกเทศมนตรีมีอำนาจสั่งให้พนักงานเทศบาลออกจาก
งาน เมื่อปรากฏว่า

(1) ขาดคุณสมบัติตามมาตรา 41 (1) หรือ (4)

(2) เจ็บป่วยไม่อาจปฏิบัติหน้าที่ของตนได้โดยสม่ำเสมอ แต่ไม่ถึงทุพพลภาพ
ถ้านายกเทศมนตรี
เห็นสมควรให้ออกจากงาน โดยความเห็นชอบของ ก.ท.
ในกรณีพนักงานเทศบาลตั้งแต่ชั้นโทขึ้นไป
อ.ก.ท. จังหวัดในกรณีพนักงานเทศบาลชั้นตรี หรือ อ.ก.ท.
เทศบาลในกรณีพนักงานเทศบาลชั้นจัตวา
หรือ

(3) ยุบเลิกตำแหน่ง

มาตรา 51 ภายใต้บังคับแห่งมาตรา 56
เมื่อพนักงานเทศบาลผู้ใดหย่อนความสามารถด้วย
เหตุใด ในอันที่จะปฏิบัติหน้าที่การงานของตน
หรือประพฤติตนไม่เหมาะสมกับตำแหน่งหน้าที่การงาน
หรือบกพร่องในห้าที่ด้วยเหตุใด
เมื่อเทศบาลเจ้าสังกัดตั้งแต่ชั้นโทขึ้นไป หรือ อ.ก.ท. จังหวัดในกรณี
พนักงานเทศบาลชั้นตรี หรือ อ.ก.ท.
เทศบาลในกรณีพนักงานเทศบาลชั้นจัตวา พิจารณาเห็นสมควร
ให้ออกจากงานแล้ว
ให้นายกเทศมนตรีเจ้าสังกัดสั่งให้ผู้นั้นออกจากงาน

การนำพยานหลักฐานตามที่ผู้บังคับชาสอบสวน สำนวนการสอบสวนของพนักงานสอบสวน
สำนวนการสอบสวนของคณะกรรมการซึ่งได้แต่งตั้งขึ้นให้ทำการสอบสวน
โดยผู้มีอำนาจตามมาตรา 74
สำนวนของอัยการ
สำนวนการพิจารณาของศาลหรือสำเนาคำพิพากษาอย่างหนึ่งอย่าใดมาใช้เป็นสำนวน
พิจารณา ก็ให้ถือว่าได้มีการสอบสวนตามมาตรานี้แล้ว แต่ถ้า
ก.ท. อ.ก.ท. จังหวัด หรือ อ.ก.ท.
เทศบาล เห็นสมควรตั้งกรรมการสอบสวนพิจารณาอีกชั้นหนึ่งก็ให้กระทำได้

มาตรา 52 ภายใต้บังคับแห่งมาตรา 56
เมื่อพนักงานเทศบาลผู้ใดต้องหาว่ากระทำผิดวินัยอย่าง
ร้ายแรง
และการสอบสวนไม่ได้ความชัดแจ้งว่ากระทำผิดถึงกับจะถูกไล่ออกหรือปลดออก
แต่มีมลทินหรือ
มัวหมองในกรณีที่ถูกสอบสวนนั้น ถ้านายกเทศมนตรีเห็นว่า
จะให้ทำงานต่อไปอาจจะเป็นการเสียหาย
และ ก.ท. ในกรณีพนักงานเทศบาลตั้งแต่ชั้นโทขึ้นไป อ.ก.ท.
จังหวัดในกรณีพนักงานเทศบาลชั้นตรี หรือ
อ.ก.ท. เทศบาลในกรณีพนักงานเทศบาลชั้นจัตวา
พิจารณาเห็นสมควรให้ออกจากงานแล้ว ให้นายก
เทศมนตรีเจ้าสังกัดสั่งให้ผู้นั้นออกจากงาน

มาตรา 53 ภายใต้บังคับแห่งมาตรา 56
เมื่อพนักงานเทศบาลผู้ใดต้องรับโทษจำคุกโดยคำ
พิพากษาถึงที่สุดให้จำคุกสำหรับความผิดลหุโทษ
หรือความผิดอันได้กระทำโดยประมาท ซึ่งยังไม่ถึงกับจะถูก
ไล่ออก หรือปลดออกจากงาน และ ก.ท.
ในกรณีพนักงานเทศบาลตั้งแต่ชั้นโทขึ้นไป อ.ก.ท. จังหวัด
ในกรณีพนักงานเทศบาลชั้นตรี หรือ อ.ก.ท.
เทศบาลในกรณีพนักงานเทศบาลชั้นจัตวา พิจารณาเห็น
สมควรให้ออกจากงานแล้ว
ให้นายกเทศมนตรีเจ้าสังกัดสั่งให้ผู้นั้นออกจากงาน

มาตรา 54 ภายใต้บังคับแห่งมาตรา 56 ผู้สอบแข่งขันผู้สอบคัดเลือก
หรือผู้ได้รับการคัดเลือก
ผู้ใด ได้รับการบรรจุแล้ว
หากปรากฏภายหลังว่าผู้นั้นขาดคุณสมบัติตามมาตรา 41 โดยไม่ได้รับ
การยกเว้นตามมาตรา 42 หรือขาดพื้นความรู้ตามมาตรา 43
อยู่ก่อนได้รับการบรรจุ หรือมีกรณี
ต้องหาอยู่ก่อนและภายหลังเป็นผู้ขาดคุณสมบัติเนื่องจากกรณีต้องหานั้น
ให้นายกเทศมนตรีสั่งให้ผู้นั้นออก
จากงานโดยพลัน
แต่ทั้งนี้ไม่เป็นการกระทบกระเทือนถึงการใดที่ผู้นั้นได้ปฏิบัติไปตามอำนาจและหน้าที่
และการได้รับเงินเดือนก่อนมีคำสั่งให้ออกนั้น

มาตรา 55 ภายใต้บังคับแห่งกฎหมายว่าด้วยบำเหน็จบำนาญข้าราชการส่วนท้องถิ่น
การสั่งให้
พนักงานเทศบาลออกจากงานตามมาตรา 50 มาตรา 51 มาตรา 52
และมาตรา 53 ให้เป็นอำนาจ
ของนายกเทศมนตรี
ให้ถือว่าเป็นคำสั่งให้ออกเพื่อรับบำเหน็จบำนาญเหตุทดแทน ส่วนคำสั่งให้ออกจาก
งานตามมาตรา 54 ถ้าการเข้าทำงานเป็นไปโดยสุจริตแล้ว
ให้ถือว่าเป็นคำสั่งให้ออกเพื่อรับบำเหน็จ
บำนาญเหตุทดแทนเช่นเดียวกัน

มาตรา 56 การสั่งให้ไล่ออก ปลดออก
หรือให้ออกสำหรับพนักงานเทศบาลที่ดำรงตำแหน่ง
ปลัดเทศบาล หรือสมุห์บัญชีนั้น
จะทำได้ต่อเมื่อได้รับอนุมัติจาก ก.ท.

มาตรา 57 การไล่ออก หรือปลดออก ซึ่งเป็นการลงโทษทางวินัย ให้เป็นไปตามที่บัญญัติไว้ใน
ส่วนที่ 4

ส่วนที่ 4

วินัยพนักงานเทศบาล

---------------

มาตรา 58 พนักงานเทศบาลต้องรักษาวินัยโดยเคร่งครัดอยู่เสมอ
ผู้ใดฝ่าฝืนต้องได้รับโทษตาม
ที่ได้บัญญัติไว้ในส่วนนี้

มาตรา 59
พนักงานเทศบาลต้องสนับสนุนการปกครองตามรัฐธรรมนูญด้วยความบริสุทธิ์ใจ

มาตรา 60 พนักงานเทศบาลต้องสุภาพเรียบร้อย
เชื่อฟังและไม่แสดงความกระด้างกระเดื่อง
ต่อผู้บังคับบัญชา

ผู้อยู่ใต้บังคับบัญชาต้องปฏิบัติตามคำสั่งของผู้บังคับบัญชาซึ่งสั่งในหน้าที่
โดยชอบด้วยกฎหมาย
หรือระเบียบแบบแผนห้ามมิให้ขัดขืนหรือหลีกเลี่ยง

ในการปฏิบัติงาน ห้ามมิให้กระทำการข้ามผู้บังคับบัญชาเหนือตน
เว้นแต่ผู้บังคับบัญชาเหนือขึ้นไป
เป็นผู้สั่งให้กระทำหรือได้รับอนุญาตเป็นพิเศษชั่วคราว

มาตรา 61 พนักงานเทศบาลต้องสนับสนุนนโยบายของรัฐบาลด้วยความบริสุทธิ์ใจ
และต้องตั้งใจ
ปฏิบัติหน้าที่ตามกฎหมาย หรือระเบียบแบบแผน
ให้เกิดผลดีและความก้าวหน้าแก่ราชการและแก่เทศบาล
ด้วยความเอาใจใส่ระมัดระวังรักษาประโยชน์ของราชการและของเทศบาล

มาตรา 62 พนักงานเทศบาลต้องถือว่าเป็นหน้าที่เป็นพิเศษที่จะสนใจและรับทราบเหตุการณ์เคลื่อน
ไหวใด ๆ อันอาจเป็นภยันตรายต่อประเทศชาติ
และต้องป้องกันภยันตรายซึ่งจะบังเกิดแก่ประเทศชาติจน
เต็มความสามารถ

มาตรา 63 พนักงานเทศบาลต้องอุทิศเวลาของตนให้แก่งานเทศบาล
จะละทิ้งหรือทอดทิ้งหน้าที่
ไม่ได้

ห้ามมิให้เป็นตัวกระทำการในห้างหุ้นส่วนหรือบริษัทใด ๆ
นอกจากทางเทศบาลจะสั่งหรือได้รับอนุมัติ
จาก ก.ท. แต่ในกรณีที่นายกเทศมนตรีเห็นว่า
การดำรงตำแหน่งใดในห้างหุ้นส่วนหรือบริษัทอาจนำความ
เสียหายมาสู่ทางราชการและเทศบาลได้ก็ให้เสนอ ก.ท.
สั่งห้ามมิให้ดำรงตำแหน่งนั้นได้

มาตรา 64 พนักงานเทศบาลต้องปฏิบัติหน้าที่ด้วยความซื่อสัตย์ เที่ยงธรรม
และประพฤติตนอยู่ใน
ความสุจริต

ห้ามมิให้รายงานเท็จต่อผู้บังคับบัญชา

มาตรา 65 พนักงานเทศบาลต้องรักษาชื่อเสียง
มิให้ขึ้นชื่อว่าเป็นผู้ประพฤติชั่ว

ห้ามมิให้ประพฤติการใดซึ่งอาจทำให้เสื่อมเสียเกียรติศักดิ์ในตำแหน่งหน้าที่การงาน
เช่น ประพฤติ
ตนเป็นคนเสเพล เสพเครื่องดองของเมาจนไม่สามารถครองสติได้
มีหนี้สินรุงรังหมกมุ่นในการพนัน
กระทำความผิดอาญา กระทำหรือยอมให้ผู้อื่นกระทำการอื่นใด
ซึ่งอาจทำให้เสื่อมเสียเกียรติศักดิ์ใน
ตำแหน่งหน้าที่การงานของตน

มาตรา 66
พนักงานเทศบาลต้องไม่กระทำการหรือยอมให้ผู้อื่นกระทำการหาผลประโยชน์อย่างใด
ๆ ไม่ว่าจะโดยทางตรงหรือทางอ้อมก็ตาม
อันอาจเป็นทางให้เสียความเที่ยงธรรมหรือเกียรติศักดิ์ใน
ตำแหน่งหน้าที่การงานของตน

มาตรา 67 พนักงานเทศบาลต้องต้อนรับ ให้ความสะดวกให้ความเป็นธรรม และให้ความ
สงเคราะห์ต่อประชาชนผู้มาติดต่อในกิจการอันเกี่ยวกับอำนาจหน้าที่ของตนโดยไม่ชักช้า
ห้ามมิให้ดูหมิ่น
เหยียดหยามบุคคลใด ๆ
ต้องรักษาความสามัคคีและสุภาพเรียบร้อยต่อประชาชน

มาตรา 68 พนักงานเทศบาลต้องถือและปฏิบัติตามแบบธรรมเนียมของเทศบาล

มาตรา 69
พนักงานเทศบาลต้องรักษาความสามัคคีระหว่างพนักงานเทศบาลและช่วยเหลือซึ่งกัน
และกันในหน้าที่การงาน

มาตรา 70 พนักงานเทศบาลต้องอุตสาหะและอำนวยความสะดวกในหน้าที่การงาน

มาตรา 71 พนักงานเทศบาลต้องรักษาความลับในราชการและในการงานของเทศบาล

มาตรา 72 โทษผิดวินัยมี 5 สถาน คือ

(1) ไล่ออก

(2) ปลดออก

(3) ลดขั้นเงินเดือน

(4) ตัดเงินเดือน

(5) ภาคทัณฑ์

มาตรา 73 การลงโทษไล่ออกนั้น
จะกระทำได้เมื่อพนักงานเทศบาลผู้ใดกระทำผิดวินัยอย่าง
ร้ายแรง ดังระบุไว้ต่อไปนี้

(1) กระทำความผิดต้องรับโทษจำคุกหรือโทษที่หนักกว่าจำคุก
โดยคำพิพากษาถึงที่สุดให้จำคุก
หรือให้รับโทษที่หนักกว่าจำคุก เว้นแต่ความผิดลหุโทษ
หรือความผิดอันได้กระทำโดยประมาทที่ไม่เสีย
หายแก่งานอันเกี่ยวกับหน้าที่ของตน

(2) ต้องคำพิพากษาให้เป็นคนล้มละลาย เพราะทำหนี้สินขึ้นด้วยความทุจริต
หรือต้องคำ
พิพากษาในคดีแพ่งอันแสดงว่าเป็นการเสื่อมเสียเกียรติศักดิ์ในตำแหน่งหน้าที่อย่างร้ายแรง

(3) ทุจริตต่อหน้าที่

(4) ขัดคำสั่งผู้บังคับบัญชาซึ่งสั่งในหน้าที่โดยชอบด้วยกฎหมาย หรือระเบียบแบบแผน
และการ
ขัดคำสั่งนั้นเป็นเหตุให้เสียหายแก่ราชการหรือแก่เทศบาลอย่างร้ายแรง

(5) เปิดเผยความลับของทางราชการหรือของเทศบาล
เป็นเหตุให้เสียหายแก่ราชการหรือแก่
เทศบาลอย่างร้ายแรง

(6) ประมาทเลินเล่อในหน้าที่ เป็นเหตุให้เสียหายแก่ราชการหรือแก่เทศบาลอย่างร้ายแรง

(7) ดูหมิ่นเหยียดหยามหรือกดขี่ข่มเหงราษฎร หรือ

(8) ประพฤติชั่วอย่างร้ายแรง

มาตรา 74
ในกรณีที่พนักงานเทศบาลผู้ใดต้องหาว่ากระทำผิดวินัยอย่างร้ายแรงดังระบุไว้ใน
มาตรา 73 ให้ผู้มีตำแหน่งดังต่อไปนี้
เป็นผู้แต่งตั้งคณะกรรมการขึ้นอย่างน้อยสามคน เพื่อทำการสอบ
สวนและทำรายงานความเห็นเสนอนายกเทศมนตรีเจ้าสังกัด คือ

ประธาน ก.ท. หรือกรรมการ ก.ท. คนหนึ่งคนใดที่ได้รับมอบหมายจากประธาน ก.ท.
สำหรับ
พนักงานเทศบาลชั้นพิเศษลงมา

ประธาน อ.ก.ท. จังหวัด หรืออนุกรรมการ อ.ก.ท. จังหวัด คนหนึ่งคนใดที่ได้รับมอบหมายจาก
ประธาน อ.ก.ท. จังหวัด สำหรับพนักงานเทศบาลชั้นโทลงมา

ประธาน อ.ก.ท. เทศบาล หรืออนุกรรมการ อ.ก.ท.
เทศบาลคนหนึ่งคนใดซึ่งได้รับมอบหมาย
จากประธาน อ.ก.ท. เทศบาล สำหรับพนักงานเทศบาลชั้นจัตวา

การสอบสวนนั้นให้ทำให้เสร็จโดยเร็ว อย่างช้าไม่เกินสามสิบวัน
นับแต่วันที่ประธานกรรมการ
ได้รับทราบคำสั่ง
ถ้ามีความจำเป็นซึ่งจะสอบสวนให้เสร็จภายในกำหนดนั้นไม่ได้ ก็ให้ขยายเวลาได้อีกไม่
เกินสองครั้ง แต่ละครั้งเป็นเวลาไม่เกินสิบห้าวัน
และต้องแสดงเหตุที่ต้องขยายเวลาไว้ด้วยทุกครั้ง
แต่ถ้าขยายเวลาแล้ว ยังสอบสวนไม่แล้วเสร็จ
การสอบสวนจะเป็นอันใช้ได้ต่อเมื่อได้รับอนุมัติจาก
ประธาน อ.ก.ท. จังหวัดในกรณีที่ประธาน อ.ก.ท.
เทศบาลเป็นผู้แต่งตั้งคณะกรรมการและประธาน
ก.ท. ในกรณีที่ประธาน อ.ก.ท. จังหวัด หรือประธาน ก.ท.
เป็นผู้แต่งตั้งเอง

ให้ ก.ท. มีอำนาจออกข้อบังคับ ก.ท. กำหนดหลักเกณฑ์และวิธีการสอบสวน
การแต่งตั้ง
กรรมการ การกำหนดองค์คณะกรรมการที่จะทำการสอบสวน
การส่งประเด็นไปสอบสวนพยานบุคคลซึ่ง
อยู่ต่างท้องที่ การรวบรวมพยานหลักฐานและกิจการอื่น ๆ
เพื่อให้ได้ความจริงและความยุติธรรม

มาตรา 75 ภายใต้บังคับแห่งมาตรา 56 เมื่อคณะกรรมการได้ดำเนินการสอบสวนและทำ
รายงานเสนอความเห็นมาแล้ว ให้ดำเนินการดังต่อไปนี้

(1) สำหรับพนักงานเทศบาลชั้นพิเศษลงมา ถ้าคณะกรรมการผู้สอบสวน
หรือนายกเทศมนตรี
เจ้าสังกัด เห็นสมควรไล่ออกจากงาน ให้รายงาน ก.ท. ในกรณีที่
ก.ท. พิจารณาเห็นสมควรให้ไล่
ออกจากงานแล้ว
ให้นายกเทศมนตรีเจ้าสังกัดสั่งไล่ผู้นั้นออกจากงาน

(2) สำหรับพนักงานเทศบาลชั้นโทลงมา ถ้าคณะกรรมการผู้สอบสวน
หรือนายกเทศมนตรีเจ้า
สังกัด เห็นสมควรไล่ออกจากงานให้รายงาน อ.ก.ท. จังหวัด
ในกรณีที่ อ.ก.ท. จังหวัดพิจารณาเห็น
สมควรให้ไล่ออกจากงานแล้ว
ให้นายกเทศมนตรีเจ้าสังกัดสั่งไล่ผู้นั้นออกจากงาน

(3) สำหรับพนักงานเทศบาลชั้นจัตวา ถ้าคณะกรรมการผู้สอบสวน
หรือนายกเทศมนตรีเจ้าสังกัด
เห็นสมควรให้ไล่ออกจากงาน ให้รายงาน อ.ก.ท. เทศบาล
ในกรณีที่ อ.ก.ท. เทศบาลพิจารณาเห็น
สมควรให้ไล่ออกจากงานแล้ว ให้นายกเทศมนตรีเจ้าสังกัดสั่งไล่ผู้นั้นออกจากงาน

มาตรา 76 ภายใต้บังคับแห่งมาตรา 56 สำหรับกรณีความผิดที่ปรากฏชัดแจ้ง
ให้นายก
เทศมนตรีเจ้าสังกัดมีอำนาจสั่งไล่พนักงานเทศบาลผู้กระทำความผิดนั้นออกได้
โดยไม่ต้องทำการสอบสวน
ทั้งนี้ให้เป็นไปตามหลักเกณฑ์และวิธีการที่กำหนดในข้อบังคับ
ก.ท.

มาตรา 77 ภายใต้บังคับแห่งมาตรา 56 การลงโทษปลดออกนั้น
จะกระทำได้เมื่อพนักงาน
เทศบาลผู้ใดกระทำผิดวินัยอย่างร้ายแรง
แต่ยังไม่ถึงกับจะต้องถูกไล่ออก หรือมีเหตุอันควรลดหย่อน

ในกรณีเช่นว่านี้ ให้นำมาตรา 74 มาตรา 75 และมาตรา 76
มาใช้บังคับแก่การสอบสวน
และสั่งลงโทษโดยอนุโลม

มาตรา 78 ภายใต้บังคับแห่งมาตรา 56 เมื่อพนักงานเทศบาลผู้ใดถูกฟ้องคดีอาญา
หรือถูก
กล่าวหาว่ากระทำผิดคดีอาญา ซึ่งมิใช่ความผิดลหุโทษ
หรือความผิดอันได้กระทำโดยประมาท หรือมีกรณี
ต้องหาว่ากระทำผิดวินัยอย่างร้ายแรง
จนถูกตั้งคณะกรรมการเพื่อสอบสวน ถ้า อ.ก.ท. เทศบาล
เห็นว่า มีมลทินหรือมัวหมอง
จะให้อยู่ในหน้าที่การงานระหว่างพิจารณาหรือสอบสวน จะเป็นการเสีย
หายแก่การงาน ก็ให้ดำเนินการดังต่อไปนี้

(1) สำหรับพนักงานเทศบาลชั้นพิเศษลงมา ถ้า อ.ก.ท. เทศบาลเห็นสมควรให้ออกจากงาน
ให้รายงานผ่านประธาน อ.ก.ท. จังหวัด เพื่อรายงาน ก.ท. เมื่อ
ก.ท. อนุมัติแล้ว ให้นายก
เทศมนตรีเจ้าสังกัดสั่งให้ผู้นั้นออกจากงานไว้ก่อนได้

(2) สำหรับพนักงานเทศบาลชั้นโทลงมา ถ้า อ.ก.ท. เทศบาลเห็นสมควรให้ออกจากงาน
ให้รายงานประธาน อ.ก.ท. จังหวัด เมื่อ อ.ก.ท.
จังหวัดอนุมัติแล้ว ให้นายกเทศมนตรีเจ้าสังกัด
สั่งให้ผู้นั้นออกจากงานไว้ก่อนได้

(3) สำหรับพนักงานเทศบาลชั้นจัตวา ถ้า อ.ก.ท. เทศบาลอนุมัติให้ออกจากงาน
ให้นายก
เทศมนตรีเจ้าสังกัดสั่งให้ผู้นั้นออกจากงานไว้ก่อนได้

แต่ถ้าภายหลังศาลพิพากษาคดีถึงที่สุดว่ามีความผิด
หรือสอบสวนพิจารณาได้ความเป็นสัตย์ที่จะต้อง
ลงโทษไล่ออกหรือปลดออก
ให้ดำเนินการเปลี่ยนแปลงคำสั่งเป็นไล่ออกหรือปลดออก ถ้าปรากฏแต่เพียง
ว่ามีมลทินหรือมัวหมองให้ดำเนินการตามมาตรา 52
แต่ถ้าปรากฏว่าไม่มีมลทินหรือมัวหมองและ ก.ท.
อ.ก.ท จังหวัด หรือ อ.ก.ท. เทศบาล
ซึ่งเป็นผู้อนุมัติให้ผู้นั้นออกจากงาน อนุมัติให้ผู้นั้นกลับเข้าทำงาน
แล้วให้นายกเทศมนตรีสั่งให้ผู้นั้นกลับเข้าทำงาน
ในกรณีที่สั่งให้กลับเข้าทำงานเท่าที่เกี่ยวกับเงินเดือน
ให้ผู้นั้นมีสิทธิได้รับเงินเดือนในระหว่างที่ถูกสั่งให้ออกจากงานไว้ก่อนนั้นเสมือนว่าผู้นั้นถูกสั่งให้พักงาน

มาตรา 79
เมื่อพนักงานเทศบาลผู้ใดถูกฟ้องคดีอาญาหรือถูกกล่าวหาว่ากระทำผิดคดีอาญา หรือ
ต้องหาว่ากระทำผิดวินัยอย่างร้ายแรง ตามมาตรา 78 วรรคหนึ่ง
ถ้า อ.ก.ท. เทศบาลเห็นว่า
ยังไม่สามควรสั่งให้ออกจากงาน หรือกรณีมีมลทินหรือมัวหมองไม่ปรากฏชัด
ให้ดำเนินการดังต่อไปนี้

(1) สำหรับพนักงานเทศบาลชั้นพิเศษลงมา ถ้า อ.ก.ท.
เทศบาลเห็นสมควรให้พนักงาน
ให้รายงานผ่านประธาน อ.ก.ท. จังหวัด เพื่อรายงาน ก.ท.
อนุมัติแล้ว ให้นายกเทศมนตรีเจ้าสังกัด
สั่งให้ผู้นั้นพักงานได้

(2) สำหรับพนักงานเทศบาลชั้นโทลงมา ถ้า อ.ก.ท. เทศบาลเห็นสมควรให้พักงาน
ให้ราย
งานประธาน อ.ก.ท. เทศบาลเห็นสมควรให้พักงาน ให้รายงานประธาน
อ.ก.ท. จังหวัด เมื่อ
อ.ก.ท.จังหวัดอนุมัติแล้ว
ให้นายกเทศมนตรีเจ้าสังกัดสั่งให้ผู้นั้นพักงานได้

(3) สำหรับพนักงานเทศบาลชั้นจัตวา ถ้า อ.ก.ท. เทศบาลอนุมัติให้พักงาน
ให้นายก
เทศมนตรีเจ้าสังกัดสั่งให้ผู้นั้นพักงานได้

พนักงานเทศบาลถูกฟ้องคดีอาญา หรือถูกกล่าวหาว่ากระทำผิดคดีอาญาหลายสำนวน
หรือต้องว่า
กระทำผิดวินัยอย่างหลายเรื่อง
ให้นายกเทศมนตรีเจ้าสังกัดสั่งพักงานได้ทุกสำนวนและทุกเรื่อง
โดยอนุมัติของ ก.ท. อ.ก.ท. จังหวัด หรือ อ.ก.ท. เทศบาล
แล้วแต่กรณี การพักงานนั้นให้พัก
ตลอดเวลาที่สอบสวนพิจารณา
เมื่อสอบสวนพิจารณาแล้วปรากฏว่าผู้ที่ถูกสั่งพักมิได้กระทำความผิดและไม่มี
มลทินหรือมัวหมอง
นายกเทศมนตรีที่สั่งพักงานต้องสั่งให้ผู้นั้นกลับคืนตำแหน่งเดิม
หรือให้ดำรงตำแหน่ง
ที่เทียบเท่า ถ้าปรากฏหรือให้ดำรงตำแหน่งที่เทียบเท่า
ถ้าปรากฏว่าถึงแม้การสอบสวนพิจารณาจะไม่ได้
ความเป็นสัตย์ว่า ผู้ที่ถูกสั่งพักได้กระทำความผิด
แต่ก็มีมลทินหรือมัวหมองอยู่ ถ้าเห็นว่าจะให้กลับเข้าทำ
งานอีก อาจเสียหายแก่การงานก็ให้ดำเนินการสั่งให้ผู้นั้นออกจากงานตามมาตรา
53 หรือถ้าเห็นว่าผู้นั้น
ยังอาจเป็นประโยชน์แก่งานเทศบาล
จะให้ผู้กลับเข้าทำงานในตำแหน่งที่ไม่สูงกว่าตำแหน่งเดิมก็ได้

เงินเดือนของผู้ถูกสั่งพักงานให้เป็นไปตามระเบียบของ กระทรวงมหาดไทย

มาตรา 80 พนักงานเทศบาลผู้ใดกระทำผิดวินัย แต่ยังไม่ถึงกับจะต้องถูกปลดออก
ผู้บังคับบัญชา
จะสั่งลงโทษลดขั้นเงินเดือนหรือตัดเงินเดือนก็ได้
หรือถ้าเห็นว่ามีเหตุอันควรลดหย่อน หรือในกรณี
กระทำผิดวินัยเล็กน้อย
จะสั่งลงโทษภาคทัณฑ์โดยแสดงความผิดของผู้นั้นให้ปรากฏเป็นหนังสือและจะให้
ทำทัณฑ์บนไว้ด้วยก็ได้

ผู้บังคับบัญชาจะลงโทษลดขั้นเงินเดือนหรือตัดเงินเดือนผู้กระทำความผิดวินัยได้ครั้งหนึ่งไม่เกินอัตรา
โทษลดขั้นเงินเดือน และตัดเงินเดือนตามบัญชีหมายเลข 2
ท้ายพระราชกฤษฎีกานี้

ในกรณีที่จะต้องลงโทษลดขั้นเงินเดือน หากโทษที่ได้รับนั้นต้องลดลงเกินกว่าขั้นต่ำของอันดับหรือ
ของชั้น
ก็ให้ลดขั้นในอันดับต่ำหรือชั้นต่ำลงไปแล้วแต่กรณีได้

มาตรา 81
ให้ผู้บังคับบัญชามีหน้าที่ควบคุมดูแลพนักงานเทศบาลในบังคับบัญชาให้ปฏิบัติตามวินัย

เมื่อกรณีปรากฏว่าผู้อยู่ใต้บังคับบัญชากระทำผิดวินัย ผู้บังคับบัญชาต้องพิจารณาว่าการกระทำผิดวินัย
นั้นอยู่ในอำนาจของตนที่จะลงโทษได้หรือไม่
ถ้าอยู่ในอำนาจของตนที่จะลงโทษได้ ให้สั่งลงโทษ แล้ว
รายงานไปยังผู้บังคับบัญชาของผู้ถูกสั่งลงโทษเหนือตนขึ้นไป
ถ้าเห็นว่าความผิดนั้นเกินอำนาจที่ตนจะ
ลงโทษได้ ให้รายงานต่อผู้บังคับบัญชาของผู้กระทำผิดเหนือตนขึ้นไป
เพื่อให้ลงโทษตามสมควร

ผู้บังคับบัญชาคนใดไม่ลงโทษผู้อยู่ใต้บังคับบัญชาที่กระทำผิดวินัย
หรือลงโทษโดยไม่สุจริต ให้ถือว่า
ผู้บังคับบัญชานั้นกระทำผิดวินัย

มาตรา 82 ก่อนที่ผู้มีอำนาจลงโทษจะสั่งลงโทษ ให้พิจารณาให้ถี่ถ้วนแน่นอนว่า
ผู้ที่จะต้องได้รับ
โทษนั้นมีความผิดจริง
อย่าให้การลงโทษเป็นไปโดยพยาบาทหรือโทสจริต หรือลงโทษผู้ที่ไม่มีความผิด
ในคำสั่งลงโทษให้แสดงว่ากระทำผิดมาตราใดและในฐานะใด

มาตรา 83 เมื่อผู้มีอำนาจได้สั่งลงโทษแล้ว
ต้องส่งรายงานการลงโทษนั้นเสนอตามลำดับจนถึง
นายกเทศมนตรี

ภายใต้บังคับแห่งมาตรา 56 ในกรณีที่ผู้บังคับบัญชาของผู้ถูกลงโทษ
ซึ่งมีตำแหน่งเหนือผู้สั่งลงโทษ
ไม่เห็นชอบด้วยกับคำสั่งลงโทษ
ให้ผู้บังคับบัญชาดังกล่าวมีอำนาจที่จะสั่งเพิ่มโทษ ลดโทษ หรือยกโทษให้
แต่ถ้าจะเพิ่มโทษแล้วโทษที่สั่งเพิ่มขึ้นรวมกับที่สั่งไว้แล้วเดิมต้องไม่เกินอำนาจของผู้ที่สั่งใหม่นั้น

มาตรา 84 ในกรณีที่มีการลงโทษก็ดี
หรือมีการสอบสวนพนักงานเทศบาลทางวินัยตามมาตรา 74
ก็ดี เมื่อผู้มีอำนาจลงโทษได้สั่งลงโทษ หรือสั่งไม่ลงโทษ
ให้รายงานตามลำดับไปยัง อ.ก.ท. จังหวัด
และ ก.ท.

ให้ประธาน อ.ก.ท. จังหวัดโดยอนุมัติ อ.ก.ท. จังหวัดหรือประธาน ก.ท.
โดยอนุมัติ ก.ท.
มีอำนาจสั่งแก้ไขให้เพิ่มโทษ ลดโทษ ยกโทษ
สั่งให้สอบสวนเพิ่มเติม หรือจะสั่งลงโทษเสียเองก็ได้

มาตรา 85 พนักงานเทศบาลผู้ใดถูกผู้บังคับบัญชาสั่งลงโทษฐานผิดวินัย
ถ้าเห็นว่าตนไม่ได้รับ
ความเป็นธรรม
มีสิทธิอุทธรณ์ได้ตามวิธีที่บัญญัติไว้ในส่วนนี้
แต่ถ้าปรากฏว่าการอุทธรณ์นั้นเป็นการอุทธรณ์
เท็จ ให้ถือว่าเป็นการผิดวินัย

การอุทธรณ์ไม่เป็นเหตุให้ทุเลาการบังคับการลงโทษตามคำสั่งที่ผู้บังคับบัญชาได้สั่งไว้แล้ว

มาตรา 86 พนักงานเทศบาลจะอุทธรณ์ได้แต่สำหรับตนเองเท่านั้น
ห้ามมิให้ลงชื่อรวมกัน
และห้ามมิให้อุทธรณ์ก่อนเวลาล่วงไปแล้วยี่สิบสี่ชั่วโมง
นับแต่เวลาที่ทราบคำสั่ง

มาตรา 87 การอุทธรณ์เนื่องจากการถูกลงโทษฐานผิดวินัย
ให้อุทธรณ์ต่อผู้บังคับบัญชาเหนือผู้สั่ง
ลงโทษขึ้นไปชั้นหนึ่ง โดยทำเป็นหนังสือมีสำเนาถูกต้องหนึ่งฉบับ
ลงลายมือชื่อของผู้อุทธรณ์ยื่นต่อผู้บังคับ
บัญชาเหนือตน ภายในกำหนดสิบห้าวันนับแต่วันที่ทราบคำสั่ง

ถ้านายกเทศมนตรีเป็นผู้สั่งลงโทษ ให้อุทธรณ์ต่อประธาน อ.ก.ท. จังหวัด
แต่ในกรณีที่นายก
เทศมนตรีเป็นผู้สั่งลงโทษ โดยความเห็นชอบของ อ.ก.ท. จังหวัด
หรือในกรณีที่ประธาน อ.ก.ท. จังหวัด
เป็นผู้สั่งลงโทษ ให้อุทธรณ์ต่อประธาน ก.ท.

ถ้าประธาน ก.ท. เป็นผู้สั่งลงโทษ
หรือนายกเทศมนตรีเป็นผู้สั่งลงโทษโดยความเห็นชอบของ
ก.ท. ให้เป็นที่สุด

มาตรา 88 ให้ผู้ที่รับอุทธรณ์ส่งอุทธรณ์นั้นพร้อมด้วยคำชี้แจงของตน
ถ้าจะพึงมีต่อไปยังผู้บังคับบัญชา
ซึ่งจะเป็นผู้พิจารณาตามมาตรา 87 ภายในกำหนดเจ็ดวัน
นับแต่วันที่ได้รับอุทธรณ์

มาตรา 89 ให้ผู้มีอำนาจพิจารณาอุทธรณ์
พิจารณาวินิจฉัยให้เสร็จภายในกำหนดสามสิบวันนับแต่
วันที่ได้รับอุทธรณ์เว้นแต่ในกรณีพิเศษซึ่งจะพิจารณาให้ทันภายในกำหนดนั้นไม่ได้ก็ให้ขยายเวลาได้อีกไม่เกิน
สองครั้ง แต่ละครั้งเป็นเวลาไม่เกินสิบห้าวัน
และต้องแสดงเหตุที่ต้องขยายเวลาไว้ด้วยทุกครั้ง แต่ถ้า
ขยายเวลาแล้วยังพิจารณาไม่แล้วเสร็จ
จะขยายเวลาต่อไปอีกได้ต่อเมื่อได้รับอนุมัติจากประธาน ก.ท.

มาตรา 90 ถ้าผู้มีอำนาจพิจารณาอุทธรณ์ตามมาตรา 87
วินิจฉัยให้ลงโทษยืนตามคำสั่งของผู้บังคับ
บัญชาเดิมหรือเบากว่า ผู้ถูกลงโทษจะอุทธรณ์ต่อไปมิได้
แต่ถ้าวินิจฉัยสั่งให้เพิ่มโทษ ผู้ถูกลงโทษมีสิทธิ
อุทธรณ์ต่อผู้บังคับบัญชาเหนือขึ้นไปได้อีกชั้นหนึ่ง
โดยยื่นอุทธรณ์ต่อผู้บังคับบัญชาเหนือตนตามลำดับ
ภายในกำหนดสิบห้าวันนับแต่วันที่ทราบคำสั่งคำวินิจฉัยอุทธรณ์ชั้นนี้ให้เป็นที่สุด
เว้นแต่ในกรณีที่ลงโทษ
ไล่ออกหรือปลดออก ผู้ถูกลงโทษมีสิทธิอุทธรณ์ต่อ ก.ท.
ได้อีกชั้นหนึ่งภายในกำหนดสิบห้าวันนับแต่วันที่ทราบ
คำสั่งคำวินิจฉัยอุทธรณ์ของ ก.ท. ให้เป็นที่สุด

มาตรา 91
ในกรณีที่มีการสั่งให้ผู้อุทธรณ์กลับเข้าทำงานก็ให้นายกเทศมนตรีสั่งให้ผู้นั้นกลับเข้า
ทำงาน และในกรณีเช่นว่านี้
เงินเดือนระหว่างที่ถูกออกจากงานให้เป็นไปตามระเบียบของกระทรวง
มหาดไทย

มาตรา 92 การลงโทษทางวินัยตามพระราชกฤษฎีกานี้
ถ้าผู้มีสิทธิอุทธรณ์ไม่ใช่สิทธิอุทธรณ์หรือ
ใช้สิทธินั้นจนเรื่องถึงที่สุดแล้ว ให้เป็นอันเด็ดขาด

หมวด 3

พนักงานเทศบาลวิสามัญ

-----------------

มาตรา 93 การบรรจุ การกำหนดอัตราเงินเดือน การเลื่อนเงินเดือน การแต่งตั้ง
การโอนวินัย
การสอบสวนและการออกจากงานของพนักงานเทศบาลวิสามัญ
ให้เป็นไปตามที่กำหนดในข้อบังคับ ก.ท.

ลักษณะ 3

การจ่ายเงินค่าป่วยการให้แก่นายกเทศมนตรีและเทศมนตรี

------------------------------------------

มาตรา 94
ให้นายกเทศมนตรีและเทศมนตรีได้รับเงินค่าป่วยการไม่เกินอัตราตามบัญชีหมายเลข
3 ท้ายพระราชกฤษฎีกานี้ ตามที่กระทรวงมหาดไทยกำหนด

การจ่ายเงินค่าป่วยการให้แก่นายกเทศมนตรีและเทศมนตรีนั้น
ให้เหมาจ่ายเป็นรายเดือน
แต่ทั้งนี้ในเดือนนั้น ๆ
จะต้องมีวันปฏิบัติงานไม่น้อยกว่ายี่สิบวัน

วันลาของนายกเทศมนตรีและเทศมนตรีนั้น
หากได้ดำเนินการชอบด้วยระเบียบของกระทรวง
มหาดไทยว่าด้วยการลาของนายกเทศมนตรีและเทศมนตรีแล้ว
ให้ถือเป็นวันปฏิบัติงานตามวรรคสอง

บทเฉพาะกาล

----------

มาตรา 95 พนักงานเทศบาลผู้ใดกระทำผิดวินัยพนักงานเทศบาล
หรือมีมลทินหรือมัวหมอง
ในกรณีที่ถูกกล่าวหาว่ากระทำผิดวินัยอย่างร้ายแรง
หรือมีกรณีหย่อนความสามารถด้วยเหตุใด ๆ ในการ
ปฏิบัติหน้าที่การงานของตนในขณะที่พระราชกฤษฎีการะเบียบพนักงานเทศบาล
พุทธศักราช 2486 ใช้บังคับ
ให้ผู้บังคับบัญชาตามพระราชกฤษฎีกานี้มีอำนาจสั่งลงโทษหรือสั่งให้พนักงานเทศบาลผู้นั้นออกจากงานตาม
กฎหมายว่าด้วยระเบียบพนักงานเทศบาลที่ใช้อยู่ในขณะที่กระทำผิดวินัยนั้น

มาตรา 96
พนักงานเทศบาลผู้ใดกระทำผิดวินัยพนักงานเทศบาลในขณะที่พระราชกฤษฎีการะเบียบ
พนักงานเทศบาล พุทธศักราช 2486 ใช้บังคับ
และผู้บังคับบัญชาได้สั่งให้ดำเนินการสอบสวนพิจารณา
ไปแล้ว ถ้าการสั่งและการสอบสวนพิจารณาที่ได้กระทำไปแล้ว
ถูกต้องตามวิธีการที่ใช้อยู่ในขณะนั้น
ให้ถือว่าเป็นอันสมบูรณ์ ถ้าได้มีการสอบสวนไปบ้างแล้ว
แต่ยังไม่เสร็จ ก็ให้ดำเนินการสอบสวนตามวิธี
การนั้นต่อไปจนกว่าจะเสร็จ
และให้เสนอผู้บังคับบัญชาตามพระราชกฤษฎีกานี้เป็นผู้สั่ง

มาตรา 97 ในระหว่างที่ยังไม่ได้ออกข้อบังคับ ก.ท. ระเบียบ ก.ท. คำสั่ง ก.ท.
ระเบียบหรือ
คำสั่งของกระทรวงมหาดไทย
เพื่อปฏิบัติการตามพระราชกฤษฎีกานี้ ให้ใช้ข้อบังคับ ก.ท. ระเบียบ
ก.ท. คำสั่ง
ก.ท.ระเบียบหรือคำสั่งของกระทรวงมหาดไทยที่ใช้อยู่เดิม
เพียงเท่าที่ไม่ขัดหรือแย้งต่อ
บทบัญญัติแห่งพระราชกฤษฎีกานี้
     มาตรา 98
การสอบแข่งขันและสอบคัดเลือกเพื่อบรรจุเป็นพนักงานเทศบาลสามัญชั้นจัตวาและ
ชั้นตรี
ซึ่งได้ดำเนินการไปเสร็จแล้วในวันที่พระราชกฤษฎีกานี้ประกาศในราชกิจจานุเบกษา
ให้เป็นอัน
ใช้ได้
สำหรับการสอบแข่งขันและสอบคัดเลือกซึ่งอยู่ในระหว่างดำเนินการในวันที่พระราชกฤษฎีกานี้
ประกาศในราชกิจจานุเบกษา
ก็ให้ดำเนินการต่อไปจนเสร็จและให้ถือว่าได้มีการสอบแข่งขันหรือสอบ
คัดเลือกตามพระราชกฤษฎีกานี้แล้ว
แต่ถ้าผู้สอบได้ไม่ได้รับการบรรจุภายในกำหนดสองปี นับแต่วันที่
ประกาศผลการสอบ ให้ถือว่าสิทธิที่จะได้รับการบรรจุระงับไป

มาตรา 99 ให้ปรับอัตราเงินเดือนของพนักงานเทศบาลสามัญตามชั้น อันดับ
และขั้น ที่ได้รับ
อยู่ในวันที่พระราชกฤษฎีกานี้ประกาศในราชกิจจานุเบกษาให้ตรงกับชั้น
อันดับและขั้น ตามบัญชีหมายเลข
1 ท้ายพระราชกฤษฎีกานี้

มาตรา 100 พนักงานเทศบาลสามัญชั้นตรีผู้ใดได้รับเงินเดือนรวมกับเงินเพิ่มพิเศษตามข้อบังคับ
ก.ท.
อยู่แล้วในวันที่พระราชกฤษฎีกานี้ประกาศในราชกิจจานุเบกษาสูงกว่าอัตราเงินเดือนพนักงานเทศบาล
สามัญชั้นตรี
ให้พนักงานเทศบาลสามัญชั้นตรีผู้นั้นเป็นพนักงานเทศบาลสามัญชั้นโท
และให้ปรับเงินเดือนที่
ได้รับอยู่ให้ตรงกับชั้น อันดับ และขั้นตามบัญชี หมายเลข 1
ท้ายพระราชกฤษฎีกานี้

มาตรา 101
เพื่อประโยชน์ในการบรรจุบุคคลซึ่งเคยรับราชการหรือเคยทำงานเทศบาลอยู่ใน
วันที่พระราชกฤษฎีกานี้ประกาศในราชกิจจานุเบกษาเข้าทำงานเป็นพนักงานเทศบาลสามัญ
ให้ปรับอัตรา
เงินเดือนที่ผู้นั้นได้รับอยู่ก่อนออกจากราชการหรือออกจากงานเทศบาลให้ตรงกับชั้น
อันดับ และขั้นตาม
บัญชีหมายเลข 1 ท้ายพระราชกฤษฎีกานี้

มาตรา 102 บรรดาอัตราเงินเดือนที่ระบุไว้ในข้อบังคับ ก.ท.
และระเบียบซึ่งออกตามความใน
พระราชกฤษฎีการะเบียบพนักงานเทศบาล พุทธศักราช 2486
และยังใช้บังคับอยู่ให้แก้ไขให้ตรงกับอัตรา
เงินเดือนตามชั้น อันดับ และขั้น ตามบัญชีหมายเลข 1
ท้ายพระราชกฤษฎีกานี้

มาตรา 103 นายกเทศมนตรีหรือเทศมนตรีผู้ใด
ได้รับเงินค่าป่วยการครั้งสุดท้ายสูงกว่าอัตราที่
กำหนดไว้ในบัญชีหมายเลข 3
ท้ายพระราชกฤษฎีกานี้อยู่ในวันที่พระราชกฤษฎีกานี้ประกาศในราช
กิจจานุเบกษา
ให้คงได้รับเงินค่าป่วยการตามอัตราที่เคยได้รับนั้นจนกว่าจะพ้นตำแหน่ง

ผู้รับสนองพระบรมราชโองการ
   จอมพล
ส. ธนะรัชต์

นายกรัฐมนตรี

หมายเหตุ:- เหตุผลในการประกาศใช้พระราชกฤษฎีกาฉบับนี้ คือ
เพื่อแก้ข้อขัดข้องในทางปฏิบัติตาม
พระราชกฤษฎีกาว่าด้วยระเบียบพนักงานเทศบาล
และกำหนดหลักการและอัตราเงินเดือนของพนักงาน
เทศบาลให้สอดคล้องกับกฎหมายว่าด้วยระเบียบข้าราชการพลเรือน
เพื่อให้บังเกิดประสิทธิภาพในการ
บริหารราชการส่วนท้องถิ่นยิ่งขึ้น